คําสั่งสํานักงานตรวจคนเข้าเมืองที่ 125/2560เรื่อง หลักเกณฑ์และเงื่อนไขในการพิจารณาให้คนต่างด้าวใช้ช่องตรวจหนังสือเดินทางอัตโนมัติ (Automatic Channel)---------------------------------------------------------------- ตามที่ได้มีคําสั่งสํานักงานตรวจคนเข้าเมือง ที่ 165/2558 ลงวันที่ 21 กรกฎาคม พ.ศ. 2558 กําหนดหลักเกณฑ์และเงื่อนไขในการพิจารณาให้คนต่างด้าวใช้ช่องตรวจหนังสือเดินทางอัตโนมัติ (Automatic Channel) ไว้แล้ว นั้น เนื่องด้วยรัฐบาลมีเป้าหมายให้ประเทศไทยเป็นศูนย์กลางการเดินทางท่องเที่ยวในอาเซียนในด้านการท่องเที่ยวเชิงกีฬา การท่องเที่ยวเชิงสุขภาพ และการท่องเที่ยวเชื่อมโยงทั้งทางบก ทางน้ําและทางอากาศ โดยทางอากาศมีการเพิ่มเที่ยวบินเชื่อมโยงจากเมืองหลักสู่เมืองรอง ซึ่งจะทําให้มีคนต่างด้าวเดินทางเข้ามาในและออกไปนอกราชอาณาจักรเป็นจํานวนมาก จําเป็นต้องอํานวยความสะดวกให้คนต่างด้าวบางสัญชาติสามารถเดินทางเข้าและออกโดยผ่านช่องตรวจหนังสือเดินทางอัตโนมัติ (Automatic Channel) ประกอบกับปัจจุบันการคัดกรองคนต่างด้าวที่เดินทางเข้ามาในราชอาณาจักรได้มีระบบการตรวจสอบและคัดกรองผู้โดยสารล่วงหน้า Advance Passenger Processing System (APPS) ก่อนการเดินทาง สําหรับช่องตรวจหนังสือเดินทางอัตโนมัติ (Automatic Channel) ขณะนี้ได้มีการพัฒนาปรับปรุงระบบโดยขั้นตอนการทํางานสามารถตรวจสอบข้อมูลคนต่างด้าวได้จากใบรับรองอิเลคทรอนิกส์ (Certificate) กับข้อมูลจาก ICAO Public Key Directory ในการใช้งาน (Automatic Channel) ครั้งแรกซึ่งจะเป็นการลงทะเบียนโดยอัตโนมัติ อาศัยอํานาจตามระเบียบ ก.ต.ช. ว่าด้วยหลักเกณฑ์การปฏิบัติราชการของผู้บัญชาการในฐานะเป็นอธิบดีหรือแทนผู้บัญชาการตํารวจแห่งชาติ พ.ศ. 2551 ลงวันที่ 29 สิงหาคม พ.ศ. 2551 แก้ไขเพิ่มเติม (ฉบับที่ 2) พ.ศ. 2555 ลงวันที่ 16 มกราคม พ.ศ. 2555 ประกอบมาตรา 18 แห่งพระราชบัญญัติคนเข้าเมือง พ.ศ. 2522 จึงให้ยกเลิกคําสั่งสํานักงานตรวจคนเข้าเมือง ที่ 165/2558 ลงวันที่ 21 กรกฎาคม พ.ศ. 2558 เรื่อง หลักเกณฑ์และเงื่อนไขในการพิจารณาให้คนต่างด้าวใช้ช่องตรวจหนังสือเดินทางอัตโนมัติ (Automatic Channel) และกําหนดหลักเกณฑ์และเงื่อนไขในการพิจารณาให้คนต่างด้าวใช้ช่องตรวจหนังสือเดินทางอัตโนมัติ(Automatic Channel) ไว้ดังนี้ข้อ ๑ คนต่างด้าวผู้ใช้ช่องตรวจหนังสือเดินทางอัตโนมัติ (Automatic Channel) ต้องมีคุณสมบัติอย่างใดอย่างหนึ่ง ดังต่อไปนี้ 1.1 เป็นผู้มีถิ่นที่อยู่ในราชอาณาจักร 1.2 ผู้ถือหนังสือเดินทางหรือเอกสารใช้แทนหนังสือเดินทางซึ่งได้รับการตรวจลงตราประเภททูต ราชการ หรืออัธยาศัยไมตรี 1.3 ผู้ถือหนังสือเดินทางหรือเอกสารใช้แทนหนังสือเดินทางสัญชาติของประเทศที่ได้รับการยกเว้นการตรวจลงตรา โดยมีระยะเวลาพํานักอยู่ในราชอาณาจักร 30 วัน (ผ. 30, ผผ. 30) ได้แก่ สิงคโปร์ และ ฮ่องกงข้อ ๒ หลักเกณฑ์และเงื่อนไขของคนต่างด้าวผู้ใช้ช่องตรวจหนังสือเดินทางอัตโนมัติ 2.1 ถือหนังสือเดินทาง ซึ่งมีอายุการใช้งานไม่น้อยกว่าหกเดือนนับแต่วันที่เดินทางเข้ามาในราชอาณาจักร 2.2 ไม่เป็นคนต่างด้าวซึ่งมีลักษณะต้องห้ามมิให้เข้ามาในราชอาณาจักร ตามมาตรา 12 แห่งพระราชบัญญัติคนเข้าเมือง พ.ศ. 2522 2.3 ไม่เป็นผู้อยู่ในราชอาณาจักรโดยไม่ได้รับอนุญาต หรือการอนุญาตสิ้นสุดหรือถูกเพิกถอนการอนุญาต 2.4 ไม่มีประวัติการกระทําความผิด หรือต้องหาคดีอาญาในราชอาณาจักร หรือไม่มีชื่อในระบบบัญชีเฝ้าดู (Watch list) 2.5 กรณีคนต่างด้าวที่มีถิ่นที่อยู่ในราชอาณาจักร ต้องขอรับการสลักหลังแจ้งออก พร้อมทั้งหลักฐานการแจ้งออกไปนอกราชอาณาจักรเพื่อกลับเข้ามาอีกภายในกําหนดระยะเวลาหนึ่งปีนับแต่วันที่พนักงานเจ้าหน้าที่ทําหลักฐานให้ 2.6 พนักงานเจ้าหน้าที่อาจสงวนสิทธิ์ที่จะไม่อนุญาตให้คนต่างด้าวใช้ช่องตรวจหนังสือเดินทางอัตโนมัติ (Automatic Channel) ในกรณีใด ๆ ก็ได้ข้อ ๓ สถานที่ใช้ช่องตรวจหนังสือเดินทางอัตโนมัติ (Automatic Channel) คนต่างด้าวสามารถเดินทางเข้า - ออกราชอาณาจักร ณ ด่านตรวจคนเข้าเมืองที่มีช่องตรวจหนังสือเดินทางอัตโนมัติ (Automatic Channel) ทั้งนี้ ตั้งแต่วันที่ 18 สิงหาคม พ.ศ. 2560ผู้มีอํานาจลงนาม - สั่ง ณ วันที่ 18 สิงหาคม พ.ศ. 2560 พลตํารวจโท ณัฐธร เพราะสุนทรผู้บัญชาการสํานักงานตรวจคนเข้าเมือง